கேள்வி: நல்ல நேரம் பற்றி விளக்கவும்.
பதில்: நல்லநேரம் (''Nalla Neram'') 1972 இல் வெளிவந்த இந்தியத் தமிழ்த் திரைப்படமாகும். எம். ஏ. திருமுகம் இயக்கத்திலும் எம். எம். ஏ. சின்னப்பா தேவர் தயாரிப்பிலும் வெளிவந்த இப்படத்தில் ம. கோ. இராமச்சந்திரன், கே. ஆர். விஜயா ஆகியோர் நடித்திருந்தனர். இத்திரைப்படம் 1971 இல் வெளிவந்த ஹாத்தி மேரே சாதி என்ற இந்தித் திரைப்படத்தின் மறு ஆக்கமாகும். இத்திரைப்படம் 1972 மார்ச் 10 அன்று வெளியிடப்பட்டது. இத்திரைப்படம் திரையரங்குகளில் 100 நாட்களுக்கு மேல் திரையிடப்பட்டு ஒரு பெரிய வெற்றித் திரைப்படமாக அமைந்தது.